APSTIPRINĀTS

ar “Atklāts konkurss uz Talsu PII „Kastanītis”

**pirmsskolas izglītības mūzikas skolotāja amata vietām ”**

 komisijas 2021.gada 30. augusta protokolu Nr. 7

ATKLĀTĀ KONKURSA NOLIKUMS

uz vakanto amatu

**„Talsu pirmsskolas izglītības iestādes „Kastanītis” pirmsskolas izglītības mūzikas skolotājs ”**

(kods pēc klasifikatora 2342 01)

1. Vispārīgie noteikumi

Atklāta konkursa mērķis ir noskaidrot un apstiprināt Talsu pirmsskolas izglītības iestādes „Kastanītis” **pirmsskolas izglītības mūzikas skolotāja** pienākumu izpildei piemērotāko kandidātu, kurš nodrošinātu kvalitatīvu pedagoģisko procesu, ņemot vērā katra bērna vecumu, veselības stāvokli, attīstību, individualitāti.

1. Konkursa komisija

2.1. Konkursa komisija izveidota 4 (četru) cilvēku sastāvā ar Talsu pirmsskolas izglītības iestādes „Kastanītis” vadītājas 30.08.2021. rīkojumu Nr. 2-1/7-P „Par atklāta konkursa organizēšanu uz Talsu pirmsskolas izglītības iestādes „Kastanītis” **pirmsskolas izglītības mūzikas skolotāju** amata vietu”.

2.2. Konkursa komisija sagatavo un apstiprina konkursa Nolikumu, pretendenta vērtēšanas kritērijus, nosaka pieteikumu iesniegšanas termiņu, izskata iesniegtos dokumentus un nosaka pretendentu interviju norises dienu un laiku.

2.3. Komisija ir lemttiesīga, ja komisijas sēdē piedalās vismaz trīs komisijas locekļi.

2.4. Komisija darbu veic Talsu pirmsskolas izglītības iestādes „Kastanītis” telpās.

2.5. Komisijas sēdes tiek protokolētas.

2.6. Komisijas izvēlētā pretendenta konkursam iesniegtos dokumentus kopā ar protokolu un pretendenta iesniegto dokumentu izvērtējumu iesniedz Talsu pirmsskolas izglītības iestādes „Kastanītis” vadītājai.

1. Konkursa dalībnieki

3.1. Konkursā var piedalīties un par tā uzvarētāju kļūt jebkurš pilngadīgs LR pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem.

3.2. Pieteikumu var iesūtīt pa pastu, norādot adresātu – Talsu pirmsskolas izglītības iestāde „Kastanītis” Krievraga iela 2A.Talsi, Talsu novads, LV – 3201, vai iesniegt personīgi slēgtā aploksnē Talsu pirmsskolas izglītības iestādē „Kastanītis”, Krievraga ielā 2A, darba laikā; uz aploksnes jābūt norādei „Konkursam uz Talsu pirmsskolas izglītības iestādes „Kastanītis” **pirmsskolas izglītības mūzikas skolotāja** amatu”.

3.3. Pieteikums jāiesniedz vai jānodrošina pasta sūtījuma saņemšana **Talsu PII „Kastanītis”** **līdz 2021.gada 17.septembrim, plkst.12.00**; pēc šī termiņa iesniegtie, iesūtītie vai saņemtie pieteikumi netiks vērtēti.

3.4. **Pieteikums satur šādus dokumentus:**

3.4.1. iesniegums (pielikumā);

3.4.2. nolikuma (pielikumā) prasībām atbilstošas izglītības dokumentu kopijas;

3.4.3. īss dzīves un darba gaitu apraksts (CV - Curriculum Vitae);

3.4.4. motivācijas vēstule.

4. Pieteikumu izskatīšana, vērtēšanas kritēriji, lēmuma pieņemšana

4.1. Konkursa komisija veic vērtēšanu trīs kārtās: **pirmajā kārtā**, pēc pieteikumu iesniegšanas termiņa beigām, divu darba dienu laikā atver aploksnes un atlasa tos pieteikumus, kuri satur visus pretendentu atlasei nepieciešamos dokumentus (Nolikuma 3.4.punkts); **otrajā kārtā** komisija izvērtē dokumentus atbilstoši Nolikumam; **trešajā kārtā** (intervija ar pretendentu) piedalīties tiek uzaicināti pretendenti ar augstāko punktu skaitu konkursa 2.kārtā, kuru iesniegtie dokumenti atbilst konkursa Nolikumā noteiktajam pieteikuma saturam un, kuri konkursa otrajā kārtā ieguvuši vismaz 50% no otrajā kārtā iespējamo punktu skaita; **trešajā kārtā** tiek vērtēts Talsu pirmsskolas izglītības iestādes ”Kastanītis” attīstības redzējums, spēja sniegts kompetentas atbildes uz jomai specifiskiem jautājumiem, saskarsmes spējas, komunikāciju prasme.

|  |
| --- |
| 4.1.1.**otrajā kārtā** komisija izvērtē pretendentu izglītību apliecinošu dokumentu kopijas un pretendenta aptaujas anketā sniegto informāciju pēc šādiem kritērijiem, vērtējot punktu sistēmā: 1. **Izglītība**
 |
| **1.1.**  | Maģistra grāds pedagoģijā un nepieciešamā profesionālā kvalifikācija  | **5 punkti**  |
| **1.2.**  | Augstākā otrā līmeņa pedagoģiskā izglītība un nepieciešamā kvalifikācija  | **4 punkti**  |
| **1.3.**  | Augstākā pirmā līmeņa pedagoģiskā izglītība un nepieciešamā profesionālā kvalifikācija  | **3 punkti**  |
| 1. **Darba pieredze un kvalifikācija**

 |
| **2.1.**  | Kvalifikācija un pieredze pirmsskolas darbā vairāk kā 3 gadi  | **5 punkti**  |
| **2.2.**  | Kvalifikācija un pieredze pirmsskolas darbā līdz 3 gadiem  | **4 punkti**  |
| 1. **Papildus izglītība**
 |
| **3.1.**  | Papildus izglītība, kura tieši attiecas uz vakantā amata pienākumu izpildi (pēdējo 3 gadu periodā)  | **1 punkts**  |
| **Maksimāli iegūstamie punkti**  | **11 punkti**  |

|  |
| --- |
| 4.1.2**. trešajā kārtā** (intervija) komisija izvērtē pretendenta Talsu pirmsskolas izglītības iestādes „Kastanītis” attīstības redzējumu pēc šādiem kritērijiem: **1. Pirmsskolas izglītības iestādes attīstības redzējums**  |
| **4.1.2.1.**  | Talsu pirmsskolas izglītības iestādes „Kastanītis” vides attīstības redzējums  | **Līdz 5 punktiem**  |
| **4.1.2.2.**  | Spējas sniegt kompetentas atbildes uz jomai specifiskiem jautājumiem  | **Līdz 5 punktiem**  |

|  |
| --- |
|  |
| **4.1.2.3.**  | Saskarsmes spējas, komunikāciju prasmes  | **Līdz 3 punktiem**  |
| Maksimāli iegūstamie punkti  | **13 punkti**  |

4.2. Komisijas locekļiem **trešās kārtas** (intervijas laikā) ir tiesības uzdot jautājumus pretendentam, kas saistīti ar iepriekšējo pieredzi, zināšanām un problēmsituāciju analīzi, to risinājumiem.

4.3. Komisijas locekļiem ir tiesības uzdot jautājumus pretendentam tā saskarsmes spēju un komunikāciju prasmju novērtēšanai.

4.4. Katrs komisijas loceklis vērtē katru pretendentu pēc Nolikuma nosacījumiem. Katram komisijas loceklim ir tiesības dot individuāli papildus līdz 2 vērtējuma punktiem, rakstiski pamatojot savu vērtējumu pretendenta izpratnei par izglītības jomas situāciju un novitāti iestādes attīstības redzējumā; savu viedokli komisijas loceklis pēc intervijas ieraksta pretendenta izvērtēšanas lapā un apliecina to ar parakstu.

4.5. Maksimāli iespējamais punktu skaits (ja komisijas locekļi izmanto Nolikuma 4.4.punktā paredzētos papildus punktus) – **26 punkti.**

4.6. Lēmumu par pretendenta atbilstību pieņem, pamatojoties uz otrajā un trešajā kārtā iegūto punktu kopsummas rezultātu.

4.7. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas priekšsēdētāja balss. Komisijas priekšsēdētājam savs lēmums ir jāpamato, un tas tiek ierakstīts protokolā.

4.8. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā uz e-pastu piecu dienu laikā pēc konkursa trešās kārtas.

4.9. Pretendents, kurš uzvarējis konkursā, tiek pieņemts darbā Talsu pirmsskolas izglītības iestādē „Kastanītis”.

4.10. Ja neviens no pretendentiem nav saņēmis Nolikuma 4.1.punktā minēto punktu skaitu, tiek izsludināts jauns konkurss uz vakanto amata vietu.

5.Amata pamatpienākumi

5.1.Veicināt bērnu intelektuālo, sabiedrisko un muzikālo iemaņu attīstību;

5.2.Veicināt runas attīstību ar stāstu, spēļu (rotaļu), dziesmu un dzejoļu palīdzību;

5.3.Uzraudzīt bērnu darbību;

5.4.Nodrošināt pirmsskolas izglītības iestādes mūzikas inventāra efektīvu izmantošanu un 5.5.nodrošināt tā saglabāšanu;

5.6.Nodrošināt informāciju par ar mūziku saistītajām aktivitātēm izglītojamajiem;

5.7.Atbilstoši savai kompetencei sadarbībā ar pedagoģiskajiem darbiniekiem, pirmsskolas izglītības iestādes atbalsta personālu analizēt katra izglītojamā mācīšanās, psiholoģiskās, veselības un adaptācijas problēmas un noteikt izmantojamās metodes to risināšanai;

5.8. Sadarboties ar citiem pedagogiem;

5.8. Izzināt izglītojamo intereses, spējas un nodrošināt to attīstīšanu;

5.9.Rūpēties par izglītojamo drošību un pirmsskolas izglītības iestādes iekšējās kārtības noteikumu ievērošanu;

5.10. Ziņot izglītības iestādes vadītājam par gadījumiem, kad konstatēta emocionāla vai fiziska vardarbība pret izglītojamo pirmsskolas izglītības iestādē vai ārpus tās;

5.11. Pārstāvēt pirmsskolas izglītības iestādes intereses valsts un pašvaldību institūcijās un masu medijos;

5.12.Veikt sava darba pašanalīzi;

5.13. Pilnveidot savas profesionālās kompetences;

5.14. Ievērot darba kārtību un ētikas normas.

6.Amata veikšanai nepieciešamā izglītība un prasmes

6.1. Izglītības atbilstība Ministru kabineta **Ministru kabineta noteikumi Nr. 569**
Rīgā 2018. gada 11. septembrī (prot. Nr. 42 14. §) „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību” (vai šī regulējuma pēctecību nodrošinošam normatīvajam aktam) prasībām un profesionālā pilnveide atbilstoši normatīvajiem aktiem par profesionālo pilnveidi;

6.2. Valsta valodas prasme augstākajā līmenī;

6.3. Prasme strādāt ar biroja tehniku un informācijas tehnoloģijām;

6.4. Komunikācijas un sadarbības prasmes.

7. Nobeiguma jautājumi

7.1. Talsu pirmsskolas izglītības iestādes „Kastanītis” **pirmsskolas izglītības mūzikas skolotāja** amata konkursa Nolikums sagatavots uz četrām lapām.

7.2. Pretendentu iesniegtie dokumenti tiek reģistrēti pieteikumu saņemšanas reģistrā.

7.3. Iesniegtie dokumenti pretendentam atpakaļ netiek izsniegti, izņemot gadījumus, ja konkurss tiek atsaukts pirms dokumentu iesniegšanas termiņa beigām un pretendents iesniegto dokumentu izsniegšanu pieprasa ar atsevišķu iesniegumu.

7.4. Pretendentam pēc rakstveida pieprasījuma ir tiesības iepazīties ar komisijas protokolu un komisijas pieņemto ieteikumu.

7.5. Ja konkursa norise ir bijusi nesekmīga (nav pieteicies neviens pretendents, pieteikušos pretendentu profesionālā sagatavotība neatbilst amata aprakstā noteiktajām prasībām) un par to pieņemts komisijas lēmums, tiek izsludināts atkārtots konkurss.

Vadītāja I. Kārkliņa